पाएं अपने शहर की ताज़ा ख़बरें और फ्री ई-पेपरडाउनलोड करें
18 प्लस के टीकाकरण की शुरुआत तो हाे गयी है। लेकिन बिना अप्वाइंटमेंट के लोगों का टीकाकरण नहीं होगाा। स्वास्थ्य विभाग ने एडवाइजरी जारी करते हुए कहा है कि जो लोग टीकाकरण कराने वाले हैं। उन्हें पहले खुद का पंजीकरण करने के साथ साथ संबंधित सेंटर के लिए अप्वाइंटमेंट भी लेना होगा। टीकाकरण सेंटर पर बैठा स्वास्थ्यकर्मी अप्वाइंटमेंट देखकर ही टीकाकरण की अनुमति देगा। वहीं दूसरी ओर 45 से ऊपर के लोगों को अभी टीके के लिए इंतजार करना होगा। इसकी सूचना मीडिया के जरिए लोगों को दी जाएगी। क्योंकि अभी जो वैक्सीन आई है वह 18 प्लस के लोगों के लिए ही है। वैक्सीनेशन के नोडल अधिकारी डॉ. रमेशचंद्र ने बताया कि कोई भी लाभार्थी कोविन पोर्टल अथवा आरोग्य सेतू एप पर जाकर अपना पंजीकरण करा सकता है। साथ ही एक ही मोबाइल नंबर से परिवार के तीन अन्य लोगों का भी पंजीकरण किया जा सकता है।
पंजीकरण करने के बाद ये करना होगा
डॉ. रमेशचंद्र ने बताया कि दोनों पोर्टल में किसी एक पर पंजीकरण करने के बाद लाभार्थी को अपने आसपास के सेंटर और सेशन चयनित करने हाेेंगे। साथ ही अपना टीकाकरण का समय और डेट भी चयनित करना होगा। टीकाकरण के लिए पंजीकरण् के दौरान दी गई फोटोयुक्त आईडी साथ लानी होगी। टीकाकरण सेशन की जानकारी एक दिन पहले पोर्टल पर अपलोड कर दी जाएगी। जैसे यदि कल टीकाकरण होना है तो आज शाम तक टीकाकरण केंद्र की जानकारी वेबसाइट पर उपलब्ध हो जाएगी।
गूगल में जाकर ऐसे करें पंजीकरण
18 प्लस के लाभार्थी को टीकाकरण कराने के लिए गूगल ब्राउजर पर सेल्फ रजिस्ट्रेशन डाॅट कोविन डॉट जीओवी डाॉट इन यूआरएल को डालें। फिर आपको मोबाइल नंबर डालना होगा। इसके बाद माेबाइल पर छह डिजिट का ओटीपी आएगा। ओटीपी डालने और सबमिट करने के बाद वेलकम का पेज खुल जाएगा। एक ही मोबाइल नंबर से लाभार्थी अपने परिवार के तीन अन्य सदस्यों का भी पंजीकरण करा सकता है।
रजिस्टर मेंबर पर क्लिक करें
टीकाकरण का लाभार्थी बनने के लिए वेलकम पेज खुलने के बाद रजिस्टर मेंबर पर क्लिक करना हाेगा। उसमें रजिस्ट्रेशन फॉर वैक्सीनेशन का पेज खुल जाएगा। इसके बाद उसमें फोटोयुक्त पहचान पत्र का चयन करना होगा। उसका आईडी नंबर डालना होगा। इसमें आधार कार्ड्र, ड्राइविंग लाइसेंस, पैन कार्ड, पासपोर्ट, पेंशन पासबुक, एनपीएस स्मार्ट कार्ड अथवा वोटर कार्ड में से किसी एक की जानकारी दे सकते हैं।
टीका लगाते समय आईडी का होगा वेरिफिकेशन
जब आप सेंटर पर टीका लगवाने जाएंगे तो आपका फोटोयुक्त आईडी कार्ड से वेरिफिकेशन होगा। पंजीकरण में जाे आईडी की जानकारी दी गई है। उसे ही साथ ले जाना होगा। पंजीकरण के पेज में अपना अप्वाइंटमेंट लेने के लिए सेड्यूल लिखे स्थान पर क्लिक करना होगा। वहां अपने आसपास के सेंटर, टाइम और डेट का चयन करना होगा। इसके बाद मोबाइल पर अप्वाइंटमेंट मिल जाएगा।
45 प्लस वालों को करना होगा इंतजार
डॉ. रमेश चंद ने बताया कि अभी सरकार ने जो 30 हजार डोज उपलब्ध कराई है। वह केवल 18 से 44 साल के लोगों के लिए ही उपलब्ध होगी। 45 साल से ऊपर वालों के लिए अभी वैक्सीन उपलब्ध नहीं है। उन्हें वैक्सीन के आने का इंतजार करना होगाा। जैसे ही वैक्सीन आती है। मीडिया के जरिए लोगों को जानकारी दे दी जाएगी। ऐसे में अनावश्यक रूप से किसी भी व्यक्ति काे किसी भी सेंटर पर जाने की जरूरत नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn